**Договор за доставка**

№ BG16RFPR001-1.003-0391-C01-...

Днес, ..........2025г., в гр. ……….. се сключи настоящия договор между:

**„Черноморски солници” АД,** със седалище и адрес на управление: гр. Пловдив, ул. „Брезовско шосе” 145А, ЕИК 102004607, представлявано от Красимира Гергиева Гроцева – Изпълнителен директор, наричана за краткост **ВЪЗЛОЖИТЕЛ**, от една страна

И

**…………………,** със седалище и адрес на управление: ……………………… с ЕИК: ……………….., представлявано от ………………………, в качеството си на …………………….в/ на …………………… наричано по-долу **ИЗПЪЛНИТЕЛ,**

във връзка с Протокол от ………………….. г., утвърден от Изпълнителния директор на „Черноморски солници” АД за класиране на офертите и определяне на изпълнител с предмет:

**“Доставка на система от съоръжения за транспортиране на сол - 1 бр.”**,

в изпълнение на договор за безвъзмездна финансова помощ № BG16RFPR001-1.003-0391-C01 по проект “Внедряване на иновация в Черноморски Солници АД” с краен получател „Черноморски солници” АД по процедура „Внедряване на иновации в предприятията“, финансиран по Програма "Конкурентоспособност и иновации в предприятията" 2021-2027, страните се споразумяха за следното:

**І. ПРЕДМЕТ НА ДОГОВОРА.**

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯ приема срещу възнаграждение да изработи, достави и внедри:

…………………………….

/описва се/,

съгласно Офертата на кандидата – /Приложение №1/, която е неразделна част от настоящия договор.

**ІІ. КАЧЕСТВО**

Чл. 2. Качеството на доставените активи**,**следва да отговаря на параметрите и характеристиките посочени в Офертата /Приложение №1/ на ИЗПЪЛНИТЕЛЯ и да е в пълно съответствие съгласно посочените ценови стойности;

ИЗПЪЛНИТЕЛЯТ се задължава да спазва разпоредбите на 3, 4, 5, 6, 11.2 и чл. 14 от Общите условия към договорите за финансиране по Програмата „Конкурентоспособност и иновации в предприятията“ 2021-2027 (Приложение 2 към настоящия договор).

**ІІІ. ЦЕНА. НАЧИН НА ПЛАЩАНЕ.**

Чл. 3. ВЪЗЛОЖИТЕЛЯТ се задължава да заплати на ИЗПЪЛНИТЕЛЯ сума в размер на………………… без ДДС, съгласно оферта (Приложение 1), неразделна част от настоящия Договор;

Чл. 4. В сумата по чл. 3. са включени всички разходи за коректното и пълно изпълнение на поръчката по настоящия Договор;

Чл. 5. Всички цени от офертата на ИЗПЪЛНИТЕЛЯ, представляваща неразделна част от настоящия Договор, са фиксирани/крайни за времето, в което договорът е в сила и не подлежат на промяна;

Чл. 6. Плащането на сумата по чл. 3. се извършва както следва:

- Авансово плащане в размер на 25 % (двадесет и пет процента) от стойността на договора след подписване на договора с изпълнителя в срок до 10 (десет) календарни дни от представяне на оригинална фактура;

 - Междинно плащане в размер на 60 % (шестдесет процента) от стойността на договора за доставка на оборудването в срок до 10 (десет) календарни дни след писмено потвърждение за готовност за експедиция;

- Окончателно плащане в размер на 15 % (петнадесет процента) от стойността на договора при доставка   на оборудването и в срок до 10 (десет) календарни дни от подписване на финален приемо-предавателен протокол, протокол за въвеждане в експлоатация на оборудването и представяне на фактура за плащане.

Чл. 7. Плащанията по чл. 3 се извършватпо банков път по сметка на ИЗПЪЛНИТЕЛЯ, както следва:

/Банка/………………………….

IBAN: ………………………….

BIC/SWIFT: …………………

Чл. 8. Сроковете за плащане по чл. 6. се спират, когато ИЗПЪЛНИТЕЛЯТ бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът е неправомерен. ИЗПЪЛНИТЕЛЯТ трябва да даде разяснения, да направи изменения или представи допълнителна информация в срок до 10 дни след като бъде уведомен за това. Периодът за плащане продължава да тече от датата, на която ВЪЗЛОЖИТЕЛЯТ получи правилно формулирана фактура или поисканите разяснения, корекции или допълнителна информация;

**ІV. МЯСТО, СРОК И НАЧИН НА ИЗПЪЛНЕНИЕ.**

Чл. 9. Настоящият договор влиза в сила от датата на подписването му;

Чл. 10. (1) ИЗПЪЛНИТЕЛЯТ е длъжен да извърши доставката на оборудването, посочено в договора, в срок от **……………….календарни месеца**, считано от датата на подписването на Договора, но не по-късно от крайната дата за изпълнение на договор за безвъзмездна финансова помощ BG16RFPR001-1.003-0391-C01 – 19/03/2026г., съгласно предложението в офертата му (Приложение 1), неразделна част от настоящия договор.

Чл. 11. Мястото на доставката и внедряването на оборудването е: гр.Бургас, зона Изток, район Солници, „Черноморски солници” АД

**V. ПРАВА И ЗАДЪЛЖЕНИЯ НА СТРАНИТЕ.**

Чл. 12. ИЗПЪЛНИТЕЛЯТ се задължава:

(1) да осъществи всички дейности, описани в документацията за участие в процедурата;

(2) да изпълни изработването и доставката на оборудването, съгласно приложената към договора оферта;

(3) да изпълни изработването и доставката на оборудването качествено и в срок, според изискванията на ВЪЗЛОЖИТЕЛЯ;

(4) да отстрани сам за своя сметка допуснатите недостатъци, грешки и установени дефекти в процеса на изпълнението на договора в срока по чл.10, ал.1, както и да изпълнява всички нареждания на ВЪЗЛОЖИТЕЛЯ по предмета на договора;

(5) да организира изграждането и внедряването на актива на мястото по чл. 11 за своя сметка;

(6) ИЗПЪЛНИТЕЛЯТ се задължава за своя сметка, преди подписването на приемо-предавателния протокол да осигури инструментариум за провеждане на първоначално изпитване, да извърши:

1. отстраняване на всички евентуални неизправности;

2. тестване на експлоатационните качества, за да докаже, че системата работи, съгласно техническите изисквания;

3. демонстриране на правилното функциониране, преди извършване на приемането.

Чл. 13. ИЗПЪЛНИТЕЛЯТ е длъжен да съдейства на компетентните органи при извършване на одити, контрол, и проверки свързани с този договор;

Чл. 14. ИЗПЪЛНИТЕЛЯТ има право:

(1) да иска от ВЪЗЛОЖИТЕЛЯ необходимото съдействие за изпълнение на настоящия договор;

(2) да получи договореното възнаграждение по реда и при условията на настоящия договор;

(3) да получава информация от ВЪЗЛОЖИТЕЛЯ относно технически въпроси във връзка с изработването на оборудването в предвидените в този договор случаи;

Чл. 15. ВЪЗЛОЖИТЕЛЯТ се задължава:

(1) да заплати сумата по договора по реда и при условията в него;

(2) да не възпрепятства ИЗПЪЛНИТЕЛЯ и да не нарушава оперативната му самостоятелност във връзка с изпълнението на договора;

(3) да уведомява ИЗПЪЛНИТЕЛЯ в предвидените в този договор случаи;

Чл. 16. ВЪЗЛОЖИТЕЛЯТ има право:

(1) да оказва текущ контрол при изпълнението на договора;

(2) да иска от ИЗПЪЛНИТЕЛЯ да изпълни възложената работа в срок, без отклонение от договореното и без недостатъци;

**VІ. ПРЕКРАТЯВАНЕ НА ДОГОВОРА.**

Чл. 17. Настоящият договор се прекратява:

(1) по взаимно съгласие, изразено в писмен вид;

(2) при виновно неизпълнение на задълженията на една от страните по договора с 5-дневно писмено предизвестие от изправната до неизправната страна;

(3) при констатирани нередности или конфликт на интереси с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

**VІI. НЕПРЕОДОЛИМА СИЛА.**

Чл. 18. Страните се освобождават от отговорност за неизпълнение на задълженията по настоящия договор, ако това се явява вследствие от появата на форсмажорни обстоятелства като: пожар, земетресение, наводнение и други събития, представляващи „непреодолима сила”, и ако тези обстоятелства непосредствено са повлияли на изпълнението на настоящия договор. В този случай, срокът на изпълнение на задълженията по договора се измества със съответното време, в течение на което,действат такива обстоятелства;

Чл. 19. Страната, която се намира в невъзможност да изпълнява задълженията си по този договор поради непреодолима сила е длъжна незабавно:

(1) да уведоми писмено другата страна за настъпилото събитие, което причинява неизпълнение на задълженията й; за степента до която това събитие възпрепятства изпълнението на задълженията на тази страна; за причините за събитието; за неговото предполагаемо времетраене;

(2) да положи всички разумни усилия, за да избегне, отстрани или ограничи до минимум понесените вреди и загуби;

(3) докато трае непреодолимата сила, изпълнението на задължението се спира;

(4) не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора;

(5) липсата на парични средства не представлява непреодолима сила;

Чл. 20. Определението събитие не може да се квалифицира като „непреодолима сила”, ако:

(1) ефектът на това събитие е могъл да се избегне, ако някоя от страните е изпълнявала добросъвестно задълженията си по този договор;

(2) ефектът от това събитие е могъл да бъде избегнат или намален с полагане на всички разумни грижи;

**VІII. САНКЦИИ.**

Чл. 21 (1) В случай на неточно изпълнението на която и да е от дейностите по настоящия договор, с изключение на задълженията, произтичащи от раздел Х „Гаранционна и извънгаранционна отговорност и обслужване”, **ИЗПЪЛНИТЕЛЯТ** се задължава да заплати на **ВЪЗЛОЖИТЕЛЯ** неустойка в размер на 0,5% (нула цяло и пет десети на сто) от общата цена по чл. 3, ал. 1 без ДДС за всеки просрочен ден, но не повече от 5 % (пет на сто) от общата цена.

(2) При пълно неизпълнение на задълженията, произтичащи от раздел Х „Гаранционна и извънгаранционна отговорност и обслужване”, **ИЗПЪЛНИТЕЛЯТ** дължи неустойка в размер до 5 % (пет на сто) от цената на договора.

(3) **ИЗПЪЛНИТЕЛЯТ** превежда неустойките по настоящия договор, както и подлежащите на възстановяване от него неусвоени средства и натрупани лихви по посочена банкова сметка на **ВЪЗЛОЖИТЕЛЯ.**

Чл. 22. При забава в плащането ВЪЗЛОЖИТЕЛЯ дължи на ИЗПЪЛНИТЕЛЯ законната лихва.

**IХ. ПРИЕМАНЕ.**

Чл. 23. Приемането на оборудването се извършва с двустранно подписан окончателен приемо-предавателен протокол.

Чл. 24. ВЪЗЛОЖИТЕЛЯТ има право да прави рекламации в 60 (шестдесет) дневен срок, след датата на подписване на окончателен приемо-предавателен протокол, пред ИЗПЪЛНИТЕЛЯ за констатирани дефекти или появили се недостатъци на доставеното оборудване;

**Х. ГАРАНЦИОННА И ИЗВЪНГАРАНЦИОННА ОТГОВОРНОСТ И ОБСЛУЖВАНЕ.**

Чл. 25. (1) ИЗПЪЛНИТЕЛЯТ се задължава да предостави гаранционно обслужване на доставения актив за срок от ………… календарни месеца, считано от датата на подписването на приемо-предавателния протокол.

(2) ИЗПЪЛНИТЕЛЯТ се задължава да предостави извънгаранционна поддръжка на доставения актив за срок от ………… календарни месеца.

(3)ИЗПЪЛНИТЕЛЯТ се задължава да извършва гаранционно обслужване и на място, както следва:

Време за отстраняване на идентифицираната повреда /проблем/ в часове

– до ...... (….) часа след уведомяването за проблема.

(4) Гаранционният срок започва да тече от датата на подписване на окончателен приемо-предавателния протокол на оборудването, а извънгаранционният срок започва да тече от датата, на която изтича гаранционният срок

**ХІ. ЗАКЛЮЧИТЕЛНИ РАЗПОРЕДБИ.**

Чл. 26. Кореспонденцията по този договор се осъществява в писмена форма. При промяна на посочените данни, всяка от страните е длъжна да уведоми другата в двудневен срок от настъпване на промяната;

Чл. 27. Нищожността на някоя клауза от договора или на допълнително уговорени условия не води до нищожност на друга клауза или на договора като цяло;

Чл.28. За всички неуредени въпроси във връзка със сключването, изпълнението и прекратяването на договора за изпълнение се прилагат разпоредбите на Търговския закон и на Закона за задълженията и договорите.

Чл. 29.Настоящият договор се подписа в 2 еднообразни екземпляра – по един за всяка една от страните;

Чл. 30. Неразделна част от настоящия договор е:

1. Оферта на Изпълнителя (Приложение 1);
2. Общи условия към договорите за безвъзмездна финансова помощ по Програма „Конкурентоспособност и иновации в предприятията“ 2021-2027 (Приложение 2);

Лице за контакт от страна на ВЪЗЛОЖИТЕЛЯ: Красимира Гроцева, «Черноморски солници» АД, гр. Пловдив, адрес за кореспонденция чрез препоръчано писмо, лично или по куриер: гр. Бургас, Зона Изток – Район Солници, п.к. 204, електронна поща: solnici@abv.bg

Лице за контакт от страна на ИЗПЪЛНИТЕЛЯ:………., **„…………………………………….**“**,**адрес: **…………………………………………………….,** електронна поща: **................**

ВЪЗЛОЖИТЕЛ: …………… ИЗПЪЛНИТЕЛ: ………………